**OMMAVIY OFERTA**

**MARKETING AKSIYASINI O**‘**TKAZISH UCHUN**

**«** **TEXNOMART VA CLICK’DAN AKSIYA»**

"TEXNOMART\*" mas’uliyati cheklangan jamiyatining do‘konlar tarmog‘ida tovar xaridi uchun, O‘zbekiston Respublikasi Fuqarolik kodeksining 367, 981 va 982-moddalari talablariga muvofiq Aksiya amal qiladi hamda ushbu Ommaviy oferta (keyingi o‘rinlarda - Oferta) e’lon qilinadi.

**1. Umumiy qoidalar**

1.1. "TEXNOMART VA CLICK’DAN AKSIY" aksiyasining maqsadi (bundan keyin - Aksiya) ushbu Ofertada belgilangan "TEXNOMART\*" MCHJ filiallarida o‘tkaziladi. Aksiya "TEXNOMART\*" MCHJ va "CLICK" AJ ning xaridorlari/iste’molchilari sonini ko‘paytirish hamda iste’molchilarni "TEXNOMART\*" MCHJ do‘konlar tarmog‘idan mahsulot xarid qilishga va "CLICK" AJ xizmatlaridan foydalanishda rag‘batlantirishga qaratilgan. Shuningdek, mijozlar xayrixohligini oshirish.

1.2. Aksiya tashkilotchisi - "TEXNOMART\*" mas’uliyati cheklangan jamiyati (keyingi o‘rinlarda - Tashkilotchi).

1.3. Aksiyaning hamkori - "CLICK" aksiyadorlik jamiyati (keyingi o‘rinlarda - Hamkor).

1.4. Aksiya O‘zbekiston Respublikasi hududida Tashkilotchining barcha do‘konlarida o‘tkaziladi.

1.5. Aksiya amal qilish muddati: 2025-yil 19-iyun soat 00:00dan 2025-yil 13-iyul soat 23:59gacha.

1.6. Aksiyani o‘tkazish muddati Tashkilotchining tashabbusi bilan uzaytirilishi mumkin. Aksiya muddati uzaytirilganda, Aksiya ishtirokchilari Tashkilotchi tomonidan tegishli ma’lumotlarni Tashkilotchining Internet tarmog‘idagi ommaviy resurslarida <https://texnomart.uz> veb-saytida joylashtirish orqali qo‘shimcha tarzda xabardor qilinadi.

1.7. Aksiya ishtirokchisi ushbu Ofertada belgilangan shartlarni bajarishi, uning mazkur Ofertani to‘liq va shartsiz qabul qilgan hisoblanadi.

1.8. Xizmat - Hamkorning Click SuperApp ilovasi bo‘lib, ushbu Aksiya doirasida Hamkor foydalanuvchisini identifikatsiya qilish imkonini beradi.

**2. Aksiya ishtirokchilari**

2.1. Aksiya ishtirokchilari (bundan keyin - Ishtirokchi (lar)) qatoriga quyidagilar kirishi mumkin: muomalaga layoqatli, voyaga yetgan (18 yoshga to‘lgan) jismoniy shaxslar, O‘zbekiston Respublikasi fuqarolari, shuningdek, O‘zbekiston Respublikasi hududida doimiy yashovchi va ushbu qoidalarga va O‘zbekiston Respublikasining amaldagi qonunchiligiga muvofiq Aksiyada ishtirok etish uchun barcha majburiy harakatlarni bajargan Xizmatdan identifikatsiyalangan foydalanuvchilar bo‘lgan chet el fuqarolari va fuqaroligi bo‘lmagan shaxslar.

2.2. Aksiyada ishtirok etishni istovchi identifikatsiyadan o‘tmagan Foydalanuvchi, avvalo Click SuperApp mobil ilovasi interfeysi orqali Xizmatda o‘zini identifikatsiya qilish jarayonini o‘tashi zarur.

**3. Aksiyada ishtirok etish shartlari**

3.1. Ushbu Aksiya doirasida Tashkilotchi Ishtirokchiga quyidagi shartlarni bajarishni taklif qiladi:

3.1.1. Tashkilotchining istalgan do‘konida yoki elektron shaklda Hamkor ilovasi orqali xarid qilinganda, Ishtirokchi Click ilovasidagi shaxsiy hamyoniga Hamkordan xarid qiymatining 10 foizi miqdorida keshbek oladi;

3.1.2. aksiya tovarlari qaytarib olinmaydi;

3.1.3. Sifati talabga javob bermaydigan tovar, Tashkilotchining Ommaviy oferta qoidalari doirasida tegishli sifatga ega bo‘lgan xuddi shunday tovarga almashtirilishi mumkin.

3.2. Aksiyada ishtirok etish orqali Ishtirokchi Tashkilotchining <https://texnomart.uz/ru/page/publicnaia-oferta/> rasmiy veb-saytida joylashgan ommaviy ofertasi qoidalari, shuningdek, Tashkilotchi hamkorlarining takliflari bilan tanishganligini tasdiqlaydi va ularga roziligini bildiradi.

**4. Yakuniy qoidalar**

4.1. Tashkilotchi aksiyaning obyektivligi, halolligi, xolisligi va tarafkashlikdan holi bo‘lishini ta'minlaydi.

4.2. Aksiya qoidalari to‘g‘risida ma‘lumot berish ushbu ofertaning 1.6-bandida ko‘rsatilgan| tashkilotchining ommaviy resurslariga ma‘lumot va ushbu ofertani joylashtirish orqali amalga oshiriladi.

4.3. Aksiya o‘tkazish shartlari Tashkilotchi tomonidan aksiya o‘tkazish davri mobaynida o‘zgartirilishi va/yoki to‘ldirilishi mumkin. O‘zgartirishlar va/yoki to‘ldirishlar faqat Tashkilotchi tomonidan tasdiqlangan va Tashkilotchining rasmiy internet tarmog‘idagi ochiq manbalarda e‘lon qilgan taqdirda kuchga kiradi. Bunday o‘zgartirishlar ushbu ofertaga kiritilgan o‘zgartirishlar/to'ldirishlarda boshqacha ko'rsatilmagan bo'lsa, e‘lon qilingan paytdan boshlab kuchga kiradi.

4.4. Muayyan tovarlar va/yoki xizmatlar bo‘yicha o‘tkaziladigan aksiya davomida istisno ro‘yxati amal qilishi mumkin. Bu ro‘yxat mazkur aksiya shartlariga mos kelmaydigan tovarlar va/yoki xizmatlarni o‘z ichiga oladi. Ushbu ro‘yxat Kompaniyaning veb-saytida e’lon qilinadi yoki Xaridorga boshqa mavjud usullar orqali yetkaziladi. Kompaniya istisno ro‘yxatini oldindan ogohlantirmasdan istalgan paytda o‘zgartirish huquqini o‘zida saqlab qoladi.

4.4.1. Istisno varaqasi (Aksiyada ishtirok etmaydigan tovarlar ro‘yxati) 1-ilovada keltirilgan.

4.5. Tashkilotchi internet-provayderlar, aloqa operatorlari faoliyati, shuningdek, pochta, kuryerlik yoki boshqa xizmatlarning xatolari oqibatida pochta va elektron jo‘natmalar kelmagan, kechikib kelgan, yo‘qolgan yoki shikastlangan hollarda javobgarlikni o‘z zimmasiga olmaydi.

4.6. Tashkilotchi ushbu Aksiya doirasida sotib olingan tovarni qabul qilingandan so‘ng undan keyingi foydalanish va Ishtirokchining taqdim etilgan tovardan har qanday sababga ko‘ra foydalana olmasligi uchun javobgarlikni o‘z zimmasiga olmaydi. Tovarning sifati va unga kafolatli xizmat ko‘rsatish (agar bu nazarda tutilgan bo‘lsa) uchun javobgarlik to‘liqligicha uning ishlab chiqaruvchisiga yuklatiladi.

4.7. Tashkilotchi, O'zbekiston Respublikasining amaldagi qonunchiligi va ushbu oferta shartlarini hisobga olib, o‘zining xohishiga ko‘ra, barcha ishtirok arizalarini bekor qilish va aksiyada ishtirok etishni davom ettirishni taqiqlash huquqiga ega. Bu, aksiyada ishtirok etish hujjatlarini soxtalashtirgan yoki soxta hujjatlardan foydalangan shaxslar, ushbu ofertani buzgan yoki boshqa shaxslarni bezovta qilish, haqorat qilish, tahdid qilish yoki noqulaylik yaratish niyatida harakat qilgan shaxslar uchun amal qiladi. Shuningdek, O‘zbekiston Respublikasining amaldagi qonunlarini buzgan fuqarolarga nisbatan ham ushbu chora-tadbirlar qo‘llaniladi.

4.8. Tashkilotchi Aksiyada firibgarlikning oldini olish uchun istalgan vaqtda qo‘shimcha texnik cheklovlar kiritish huquqini o‘zida saqlab qoladi. Har qanday Ishtirokchi tomonidan vijdonsiz xatti-harakatlarga urinish aniqlansa, uning buyrug‘i bekor qilinadi va Ishtirokchining o‘zi Aksiyada keyingi ishtirok etishdan to‘xtatiladi.

4.9. Tashkilotchi O‘zbekiston Respublikasining amaldagi qonunchiligi va ushbu Oferta qoidalarini hisobga olgan holda, Tashkilotchining mavjud texnik imkoniyatlari asosida Aksiyada ishtirok etish halolligini mustaqil ravishda baholaydi.

4.10. Tashkilotchi tabiiy ofatlar, yong‘in, suv toshqini, har qanday xarakterdagi harbiy harakatlar, blokadalar, pandemiya bilan bog‘liq karantin choralari, Aksiya hududida amaldagi qonunchilikdagi jiddiy o‘zgarishlar kabi fors-major holatlar yuzaga kelganda javobgar emas, O‘zbekiston Respublikasining amaldagi qonunchiligida belgilangan tartibda Tashkilotchiga bog‘liq bo‘lmagan holatlar.

4.11. Ushbu ofertada nazarda tutilmagan munosabatlar O‘zbekiston Respublikasining amaldagi qonunchiligiga muvofiq tartibga solinadi.

4.12. Tomonlarning javobgarlik choralari, shuningdek nizolarni hal qilish tartibi O‘zbekiston Respublikasining amaldagi qonunchiligi talablariga muvofiq belgilanadi.

4.13. Ushbu ofertaning amal qilish muddati aksiya muddati tugagunga qadar va u bilan bog‘liq majburiyatlar bajarilgunga qadar.

4.14. Ushbu oferta cheklanmagan miqdordagi shaxslarga mo‘ljallangan. Aksiyada ishtirok etish ushbu Ofertani qabul qilishni anglatadi.